

**ประกาศองค์การบริหารส่วนตำบลหินดาด**

**เรื่อง สอบราคาซื้อถังขยะขนาด 200 ลิตร**

**ประจำปีงบประมาณ พ.ศ. 2556**

---------------------------

ด้วย องค์การบริหารส่วนตำบลหินดาด อำเภอด่านขุนทด จังหวัดนครราชสีมา มีความประสงค์จะสอบราคาซื้อถังขยะขนาด 200 ลิตร จำนวน 300 ถัง ราคากลาง 285,000.-บาท (-สองแสนแปดหมื่นห้าพันบาทถ้วน-)

คุณลักษณะพื้นฐาน มีรายละเอียด ดังนี้

* ถังทำด้วยพลาสติกแข็งอย่างดี มีขนาดบรรจุ 200 ลิตรรูปทรงกระบอก
* ความสูงตั้งแต่ส่วนล่างของถังถึงขอบบนของถังสูงไม่น้อยกว่า 900 มม.
* ความกว้างของถังไม่น้อยกว่า 580 มม.
* ติดบานพับและมีที่จับ เปิด-ปิด ได้สะดวก
* ถังมีสีเดียวกัน (สีน้ำเงิน)
* มีสันวงแหวนยื่นโดยรอบเป็นเนื้อตัน 2 ระดับ เพื่อเพิ่มความแข็งแรงของปากถัง
* มีสัน-ลอน นูน ยื่นออกมารอบตัวถัง 2 ลอน
* มีร่องบุ๋ม 2 จุด เพื่อให้สะดวกในการจับยกเท
* สามารถทนความร้อนที่ 40 องศาเซลเซียสและทนสารเคมีประเภทกรดและด่างได้ดี
* เนื้อพลาสติกเมื่อโดนแสงแดดจะไม่กรอบ แตกและบิดงอ ระยะเวลาไม่น้อยกว่า 1 ปี
* มีหนังสือรับรองคุณภาพการใช้งานจากผู้ขาย เป็นเวลา 1 ปีและหนังสือรับรองคุณภาพเม็ดพลาสติก จากบริษัทผู้ผลิต
* พ่นตราสัญลักษณ์ องค์การบริหารส่วนตำบลหินดาดและพ่นชื่อองค์การบริหารส่วนตำบลหินดาด (อบต. หินดาด) (ตามแบบ อบต.หินดาด กำหนด)

**ผู้มีสิทธิเสนอราคา จะต้องมีคุณสมบัติ ดังต่อไปนี้**

1.เป็นผู้มีอาชีพขายพัสดุที่สอบราคาซื้อดังกล่าว

2.ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

3.ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

4.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล หินดาด ณ วันที่ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้

**กำหนดยื่นซองสอบราคา**  ในระหว่างวันที่ 26 เมษายน 2556 ถึงวันที่ 13 พฤษภาคม 2556 ตั้งแต่เวลา 08.30 น. ถึง 16.30 น. ณ ส่วนการคลังองค์การบริหารส่วนตำบลหินดาด อำเภอด่านขุนทด จังหวัดนครราชสีมา และในวันที่ 29 เมษายน 2556 เวลา 08.30 น. ถึง 16.30 น. ยื่นซองสอบราคา ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอด่านขุนทดชั้น 2)

**/กำหนดเปิดซอง...**

-2-

**กำหนดเปิดซองสอบราคา** ในวันที่ 14 พฤษภาคม 2556 ตั้งแต่เวลา 10.00 น. เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอด่านขุนทดชั้น 2)

ผู้สนใจติดต่อขอซื้อเอกสารสอบราคา ในราคาชุดละ 500 บาท (-ห้าร้อยบาทถ้วน-) ได้ที่ ส่วนการคลังองค์การบริหารส่วนตำบลหินดาด อำเภอด่านขุนทด จังหวัดนครราชสีมา ในระหว่างวันที่ 26 เมษายน 2556 ถึง วันที่ 13 พฤษภาคม 2556 ตั้งแต่เวลา 08.30 น. ถึงเวลา 16.30 น. ดูรายละเอียดได้ที่เว็บไซต์[**http://www.hindard.go.th**](http://www.hindard.go.th) หรือสอบถามทางโทรศัพท์หมายเลข 0-4475-6111 ในวันและเวลาราชการ

##### ประกาศ ณ วันที่ 26 เดือน เมษายน พ.ศ. 2556

(นายประพันธ์ เชาวน์ดี)

นายกองค์การบริหารส่วนตำบลหินดาด